OzLabs/hebrew-wiki-articles huggingface dataset:
מוחמד סימקאן

מוחמד סימקאן (בצרפתית: Mohamed Simakan; נולד ב-3 במאי 2000 במרסיי שבצרפת) הוא כדורגלן צרפתי המשחק בעמדת הבלם בקבוצת ר.ב. לייפציג מהבונדסליגה.

== קריירת מועדונים ==
=== שטרסבורג ===
סימקאן גדל במחלקות הנוער של מספר מועדונים, ביניהם אולימפיק מרסיי, ובשנת 2017 הגיע למחלקת הנוער של שטרסבורג מליגת העל הצרפתית. הוא החל לשחק בשטרסבורג ב', קבוצת המילואים של המועדון, בה ערך 24 הופעות ליגה והבקיע שער אחד. ב-16 במאי 2018 חתם סימקאן על החוזה המקצועני הראשון שלו במועדון.

ב-25 ביולי 2019 ערך סימקאן את הופעת הבכורה שלו בקבוצה הראשונה של המועדון, בניצחון 1–3 על מכבי חיפה במסגרת הסיבוב השני של מוקדמות הליגה האירופית לעונת עונת 2019/2020 בליגה האירופית. ב-18 באוגוסט ערך קוקו את הופעת הבכורה שלו בליגת העל הצרפתית, בתיקו 0-0 נגד סטאד ריימס במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך סימקאן 19 הופעות ליגה.

ב-13 בדצמבר 2020 הבקיע סימקאן את שערו היחיד בקבוצה, בתיקו 2-2 נגד מץ במסגרת המחזור ה-14 בליגה לעונת 2020/2021. גם בעונה זו ערך סימקאן 19 הופעות ליגה.

=== ר.ב. לייפציג ===
ב-22 במרץ 2021 חתם סימקאן על חוזה לחמש עונות בר.ב. לייפציג מהבונדסליגה, שיחל בקיץ 2021. ב-15 באוגוסט הוא ערך את הופעת הבכורה שלו במועדון, בהפסד 0–1 למיינץ 05 במסגרת המחזור הראשון בליגה לעונת עונת 2021/2022 בבונדסליגה.

== תארים ==
;שטרסבורג
* גביע הליגה הצרפתית: 2018/2019
ר.ב. לייפציג
* הגביע הגרמני: 2021/2022, 2022/2023
* הסופר קאפ הגרמני: 2023

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני שטרסבורג
קטגוריה:כדורגלני ר.ב. לייפציג
קטגוריה:צרפתים שנולדו ב-2000
טיילר אדמס

טיילר שאן אדמס (באנגלית: Tyler Shaan Adams; נולד ב-14 בפברואר 1999 בוופינגר שבמדינת ניו יורק, ארצות הברית) הוא כדורגלן אמריקאי, המשחק בעמדת הקשר בקבוצת בורנמות' ובנבחרת ארצות הברית בה הוא משמש גם כקפטן.

== קריירת מועדונים ==
=== ניו יורק רד בולס ===
אדמס גדל במחלקת הנוער של ניו יורק רד בולס מה-MLS. ב-13 באפריל 2016 הוא ערך את הופעת הבכורה שלו בקבוצה הבוגרת של המועדון, בהפסד 0–2 לסן חוזה ארת'קווייקס במסגרת הליגה. זו הייתה הופעתו היחידה בעונת . בשתי העונות הבאות הפך אדמס לשחקן הרכב במועדון, וערך 58 הופעות ליגה, בהן הבקיע שני שערים.

=== ר.ב. לייפציג ===
בחודש ינואר 2019 חתם אדמס בר.ב. לייפציג מהבונדסליגה והתאחד עם מאמנו לשעבר בניו יורק רד בולס, ג'סי מארש. ב-27 בינואר 2019 ערך אדמס את הופעת הבכורה שלו במועדון, בניצחון 0–4 על פורטונה דיסלדורף במסגרת המחזור ה-19 בליגה לעונת 2018/2019. בחצי העונה הראשונה שלו במועדון ערך אדמס 10 הופעות ליגה, ובעונתו השנייה הוסיף 14 הופעות ליגה. ב-13 באוגוסט 2020 הבקיע אדמס את שער הבכורה שלו במועדון, שער הניצחון 1–2 על אתלטיקו מדריד במסגרת רבע גמר ליגת האלופות לעונת 2019/2020.

ב-23 בינואר 2021 הבקיע אדמס את שער הבכורה שלו בבונדסליגה, בהפסד 2–3 למיינץ 05 במסגרת המחזור ה-18 בליגה לעונת עונת 2020/2021 בבונדסליגה. זה היה שערו היחיד בעונה זו, בה ערך 27 הופעות ליגה.

===לידס יונייטד===
ב-6 ביולי 2022 הצטרף אדמס ללידס יונייטד לאחר שחתם על חוזה לחמש שנים. את הופעת הבכורה שלו בלידס יונייטד ערך אדמס ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2.

===בורנמות'===
ב-19 באוגוסט 2023, לאחר שבסיום עונת 2022/2023 נשרה לידס לצ'מפיונשיפ, הפעילה בורנמות' את סעיף השחרור של אדמס על סך 20 מיליון פאונד, והוא חתם בשורותיה על חוזה לחמש שנים.

== קריירה בינלאומית ==
ב-14 בנובמבר 2017 ערך אדמס את הופעת הבכורה שלו בנבחרת ארצות הברית, בתיקו 1-1 נגד נבחרת פורטוגל במשחק ידידות. ב-12 בספטמבר 2018 הבקיע אדמס את שער הבכורה שלו בנבחרת, השער היחיד בניצחון 0–1 על נבחרת מקסיקו במשחק ידידות.

נכלל בסגל נבחרת ארצות הברית לטורניר מונדיאל 2022.

== תארים ==
ר.ב. לייפציג
* גביע גרמני: 2021/2022
;
;נבחרת ארצות הברית
* ליגת האומות של CONCACAF (1): 2019/2020

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מדינת ניו יורק: כדורגלנים
קטגוריה:כדורגלני ניו יורק רד בולס
קטגוריה:כדורגלני ר.ב. לייפציג
קטגוריה:כדורגלני לידס יונייטד
קטגוריה:כדורגלני בורנמות'
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אמריקאים בגרמניה
קטגוריה:ספורטאים אמריקאים באנגליה
קטגוריה:אמריקאים שנולדו ב-1999
ז'ורז' מיקוטאדזה

ז'ורז' מִיקוֹטַאדְזֶה (בגאורגית: გიორგი მიქაუტაძე; נולד ב-31 באוקטובר 2000 בליון שבצרפת) הוא כדורגלן גאורגי המשחק בעמדת החלוץ בקבוצת אולימפיק ליון מליגת העל הצרפתית ובנבחרת גאורגיה, מלך השערים של יורו 2024.

== קריירת מועדונים ==
מיקוטאדזה גדל במחלקות הנוער של אולימפיק ליון ושל מץ מליגת העל הצרפתית. ב-7 בדצמבר 2019 הוא ערך את הופעת הבכורה שלו במועדון, כשנכנס כמחליף בהפסד 4-1 לניס במסגרת המחזור ה-17 בליגה לעונת 2019/2020. זו הייתה הופעתו היחידה בעונה זו.

ב-15 ביוני 2020 הושאל מיקוטאדזה לסרינג מליגת המשנה הבלגית למשך עונה. בהופעת הבכורה שלו במועדון הוא כבש ארבעה שערים, ולאחר תשעה משחקים עמד מאזנו על 15 שערים. הוא סיים את העונה עם 19 שערי ליגה שהבקיע ב-21 הופעות, כמלך השערים של הליגה. בתום העונה עלתה קבוצתו לליגת העל הבלגית.

בתום עונת חזר מיקוטאדזה למץ, אך לאחר הופעת ליגה נוספת במדי המועדון הושאל שוב לסרינג.

ב-30 באוגוסט 2023 חתם באייאקס לחמש שנים. במדי הקבוצה שותף בתשעה משחקים. ב-4 בינואר 2024 חזר למץ והושאל עד לסוף העונה.

== קריירה בינלאומית ==
ב-25 במרץ 2021 ערך מיקוטאדזה את הופעת הבכורה שלו בנבחרת גאורגיה, בהפסד 1-0 לנבחרת שוודיה במסגרת מוקדמות מונדיאל 2022. ב-2 ביוני הבקיע מיקוטאדזה את שער הבכורה שלו בנבחרת, בניצחון 2-1 על נבחרת רומניה במשחק ידידות.

נכלל בסגל נבחרת גאורגיה לטורניר יורו 2024.

== תארים ==
;אישיים
* שחקן העונה בליג 2: 2022/23
* נבחרת העונה בליג 2: 2022/23
* יורו 2024-נעל הזהב

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים גאורגים
קטגוריה:חלוצי כדורגל צרפתים
קטגוריה:חלוצי כדורגל גאורגים
קטגוריה:ליון: כדורגלנים
קטגוריה:כדורגלני מץ
קטגוריה:כדורגלני סראינג
קטגוריה:כדורגלני אייאקס
קטגוריה:כדורגלני אולימפיק ליון
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:ספורטאים צרפתים בבלגיה
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:צרפתים שנולדו ב-2000
קטגוריה:גאורגים שנולדו ב-2000
לאנדרו באריירו

לאנדרו באריירו מרטינס (בלוקסמבורגית: Leandro Barreiro; נולד ב-3 בינואר 2000 בארפלדאנג' שבלוקסמבורג) הוא כדורגלן לוקסמבורגי המשחק בעמדת הקשר בקבוצת בנפיקה ליסבון מליגת העל הפורטוגלית ובנבחרת לוקסמבורג.

== קריירת מועדונים ==
באריירו גדל במחלקות הנוער של ראסינג אף. סי. יוניון לוקסמבורג ושל ארפלדאנג' מלוקסמבורג, ובשנת 2016 הגיע למחלקת הנוער של מיינץ 05 מהבונדסליגה. ב-4 בנובמבר 2018 הוא חתם על החוזה המקצועני הראשון שלו במועדון. ב-8 בדצמבר 2019 הוא ערך את הופעת הבכורה שלו במועדון, בהפסד 1–5 לבאייר לברקוזן במסגרת המחזור ה-21 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 הוא הוסיף 18 הופעות ליגה.

בעונת 2020/2021 הפך באריירו לשחקן הרכב בקבוצה וערך 29 הופעות ליגה, רובן בהרכב הפותח. בעונה זו הוא הבקיע את שני שעריו הראשונים במועדון, שערים מכריעים בניצחונות ליגה על ר.ב. לייפציג ועל פ.צ. קלן.

בסוף עונת 2023/2024 סיים את החוזה במיינץ 05 וחתם בבנפיקה ליסבון.

== קריירה בינלאומית ==
ב-22 במרץ 2018 ערך באריירו את הופעת הבכורה שלו בנבחרת לוקסמבורג, בניצחון 0–1 על נבחרת מלטה במשחק ידידות. ב-22 במרץ 2019 הוא הבקיע את שער הבכורה שלו בנבחרת, בניצחון 1–2 על נבחרת ליטא במסגרת מוקדמות יורו 2020.

== קישורים חיצוניים ==

== הערות שוליים ==

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני מיינץ 05
קטגוריה:כדורגלני בנפיקה ליסבון
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-2000
Everytime We Touch (אלבום)

Everytime We Touch (בעברית: בכל פעם שאנו נוגעים) הוא אלבום הבכורה של להקת היורודאנס הגרמנייה קסקדה.<ref name=":0"></ref> האלבום יצא לאור ב-5 במרץ 2007 בבריטניה, על ידי חברות התקליטים זולנד רקורדס ורובינס אנטרטיינמנט.<ref name=":0" /> מתוך האלבום יצאו שישה סינגלים, ביניהם הלהיט הבינלאומי "Everytime We Touch",<ref name=":1"></ref> שזכה לביקורות חיוביות מטעם מבקרים המוזיקה, כאשר רובם היללו את צליל הדאנס-פופ שלו ואת הצלחתו המפתיעה בשוק המסחרי האמריקאי.<ref name=":1" />

Everytime We Touch זכה להצלחה רבה ודורג כאחד מאלבומי הדאנס/אלקטרוני המצליחים ביותר בארצות הברית בשנת 2007.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אירלנד (IRMA)<ref></ref>
| זהב
| 7,500
|-
! הממלכה המאוחדת (BPI)<ref></ref>
| פלטינה
| 300,000
|-
! צרפת (SNEP)<ref></ref>
| זהב
| 75,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2006
קטגוריה:אלבומי קסקדה
קטגוריה:אלבומים באנגלית
טונדה קבב

טונדה קבב (באודיה: ଟୁଣ୍ଡେ କବାବ, בהינדי: टुंडे कबाब; באנגלית: Tunde Kabab) היא קציצה מתובלת העשויה מבשר טחון ונחשבת לנפוצה ב אודישני.

הקציצה מוכרת גם כקבב גלוטי (Galouti Kebab) והיא מורכבת מבשר תאו טחון, כ-160 תבלינים, יוגורט, זנגביל, שום כתוש, חומץ, זעפרן, מי ורדים וסוכר.

טונדה קבב מוזכר לראשונה בשנת 1905 בעיר לאקנאו.

== ראו גם ==

* סיח קבב
* שאמי קבב

== קישורים חיצוניים ==

* [https://food52.com/recipes/82135-tunday-kebab מתכון להכנת טונדה קבב], באתר Food52

== הערות שוליים ==

קטגוריה:מאכלי בשר
קטגוריה:המטבח ההודי
קטגוריה:המטבח הפקיסטני
סרחיו אריבאס

סרחיו אריבאס קאלבו (בספרדית: Sergio Arribas Calvo; נולד ב-30 בספטמבר 2001 במדריד שבספרד) הוא כדורגלן ספרדי המשחק בעמדת הקשר בקבוצת אלמריה מהלה ליגה.

== קריירת מועדונים ==
אריבאס גדל במחלקות הנוער של לגנס ושל ריאל מדריד מהלה ליגה. בעונת החל לשחק בריאל מדריד קסטיליה, קבוצת המילואים של המועדון. ב-20 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 2-0 על חטאפה במסגרת המחזור הראשון בליגה לעונת 2020/2021. ב-9 בדצמבר הוא ערך את הופעת הבכורה שלו בליגת האלופות, בניצחון 0-2 על בורוסיה מנשנגלדבך במסגרת שלב הבתים לעונת עונת 2020/2021 בליגת האלופות. בסך הכל ערך אריבאס בעונתו הראשונה בקבוצה הבוגרת של המועדון שמונה הופעות ליגה, והוסיף שתי הופעות בליגת האלופות. בעונות הבאות לא הצליח להשתלב בקבוצה הבוגרת. וב-9 באוגוסט 2023 חתם על חוזה לשש שנים באלמריה.<ref></ref> עשרה ימים לאחר מכן הבקיע את שער הבכורה שלו בלה ליגה, כשכבש בהפסד של אלמריה 3-1 לקבוצותו לשעבר ריאל מדריד.

== תארים == 
;ריאל מדריד לנוער
* ליגת האלופות לנוער: 2019/20

;ריאל מדריד
* גביע המלך הספרדי: 2022/23
* גביע העולם למועדונים: 2022

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני אלמריה
קטגוריה:ספרדים שנולדו ב-2001
Perfect Day (אלבום)

Perfect Day (בעברית: יום מושלם) הוא אלבום האולפן השני של להקת היורודאנס הגרמנייה קסקדה.<ref name=":0"></ref> האלבום יצא לאור ב-3 בדצמבר 2007, על ידי חברת התקליטים זולנד רקורדס.<ref name=":0" /> האלבום כולו הופק על ידי שני התקליטנים בלהקה, די ג'יי מניאן ויאן פיפר. בדומה לקודמו, האלבום מורכב מרצועות יורודאנס קצביות; רבות מתוכן הן גרסאות כיסוי. האלבום הזה כלל גרסאות כיסוי של שירים מתחילת שנות האלפיים של סוגות הרוק והקאנטרי, למעט "Because the Night" (שהוקלט במקור על ידי פטי סמית') שיצא ב-1978.<ref name=":0" />

הביקורות שהופנו כלפי האלבום היו שליליות; מבקרי המוזיקה לא אהבו את האופי החוזר על עצמו וענו שכל השירים באלבום נשמעים דומים.<ref></ref><ref></ref><ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אירלנד (IRMA)<ref></ref>
| זהב
| 7,500
|-
! הממלכה המאוחדת (BPI)<ref></ref>
| כסף
| 60,000
|}

== קישורים חיצוניים ==

== הערות שוליים ==

קטגוריה:אלבומי 2007
קטגוריה:אלבומי קסקדה
קטגוריה:אלבומים באנגלית
ויליאם יורזיק

ויליאם אלברט יורזיק ג'וניור (באנגלית: .William Albert Yorzyk Jr; 29 במאי 1933 – 2 בספטמבר 2020) היה שחיין אמריקאי, האלוף האולימפי הראשון (מלבורן 1956) ושיאן העולם במשחה ל-200 מטר פרפר.

== ביוגרפיה ==
יורזיק החל ללמוד בספרינגפילד קולג' במסצ'וסטס בגיל 16. הוא התאמן בהדרכתו של צ'ארלס סילבה. הוא למד רפואה באוניברסיטת טורונטו. הוא שרת כרופא בחיל הרפואה של חיל האוויר של ארצות הברית בדרגת קפטן.

===1955===
ב שנערכו במקסיקו סיטי בשנת 1955 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי בתוצאה של 9:00.0 דקות, לפני ארגנטינה (9:09.0 דקות) וקנדה (9:12.2 דקות) ומדליית ארד במשחה ל-200 מטר פרפר בתוצאה של 2:42.5 דקות, אחרי אאולליו ריוס אלמן (2:39.8 דקות) וולטר אוקמפו (2:40.3 דקות), שניהם ממקסיקו. נוסף לכך, הוא סיים במקום רביעי במשחה ל-400 מטר חופשי בתוצאה של 4:56.9 דקות.

===1956===
====שיאן עולם====
בתחרות שנערכה בוינצ'נדון, מסצ'וסטס ב-14 באפריל 1956 קבע במשחה ל-200 מטר פרפר שיא עולם חדש של 2:16.7 דקות, שיפור לשיא בן החודש של ג'ירו נאגאסאוואה מיפן (2:19.3 דקות).

====אלוף אולימפי====
באולימפיאדת מלבורן (1956) זכה יורזיק במדליית זהב במשחה ל-200 מטר פרפר בתוצאה של 2:19.3 דקות, לפני טקשי אישימוטו מיפן (2:23.8 דקות) וגאורג טומפק מהונגריה (2:23.9 דקות), בשלב המוקדמות הוא קבע תוצאה של 2:18.6 דקות. בכך היה לשחיין הראשון שזכה במדליית זהב במשחה זה ולשחיין האמריקאי היחיד שזכה במדליית זהב בתחרויות השחייה באולימפיאדה זו.

===1958===
באליפות ארצות הברית (בריכת 25 יארד) שנערכה בשנת 1958 זכה במדליית זהב במשחה ל-220 יארד פרפר.

== חיים אישיים ==
יורזיק נפטר ב-2 בספטמבר 2020 בגיל 87.

== תארים והישגים ==
* במהלך הקריירה קבע יורזיק 11 שיאי עולם חדשים.
* יורזיק זכה ב-4 תוארי אליפות ארצות הברית ברציפות במשחה ל-200 מטר פרפר.
* בשנת 1971 זכה יורזיק להיכלל בהיכל התהילה הבינלאומי של השחייה.

== ראו גם ==

*התפתחות שיא העולם במשחה ל-200 מטר פרפר (ויקיפדיה בגרמנית)

== קישורים חיצוניים ==

== הערות שוליים ==

קטגוריה:שחייני פרפר
קטגוריה:שחייני חופשי
קטגוריה:שחייני מעורב אישי
קטגוריה:שחיינים באולימפיאדת מלבורן (1956)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
Evacuate the Dancefloor

Evacuate the Dancefloor (בעברית: פנו את רחבת הריקודים) הוא אלבום האולפן השלישי של להקת היורודאנס הגרמנייה קסקדה.<ref name=":1"></ref> האלבום יצא לאור ב-3 ביולי 2009, על ידי חברות התקליטים זולנד רקורדס ו-AATW.<ref name=":0"></ref> האלבום כולו הופק על ידי שני התקליטנים בלהקה, די ג'יי מניאן ויאן פיפר. הקלטות האלבום התקיימו במהלך 2008 עד 2009 בסטודיו פזלמטק וסטודיו יאנו 1. הסוגה המאפיינת את רוב שירי האלבום היא אלקטרופופ וזאת, בשונה משני אלבומיה הראשונים של הלהקה שכללו מוזיקת יורודאנס בעיקר.<ref name=":1" />

Evacuate the Dancefloor נחשב לאלבום הקאמבק של הלהקה ושיר הנושא מתוכו, "Evacuate the Dancefloor", זכה להצלחה בינלאומית. הוא הגיע בשיאו למקום הראשון במצעד הסינגלים הבריטי, וה-25 במצעד הבילבורד הוט 100.<ref></ref> בארצות הברית נמכר בלמעלה ממיליון עותקים,<ref></ref> ובקנדה קיבל את מעמד הפלטינה הכפולה על מכירות של 160,000 עותקים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)<ref></ref>
|זהב
|100,000
|}

== קישורים חיצוניים ==

== הערות שוליים ==

קטגוריה:אלבומי 2009
קטגוריה:אלבומי קסקדה
קטגוריה:אלבומים באנגלית
ז'וזפ מרטינס

ז'וזפ מרטינס ריירה (בספרדית: Josep Martínez Riera; נולד ב-27 במאי 1998 באלזירה שבספרד) הוא כדורגלן ספרדי המשחק בעמדת השוער בקבוצת גנואה ובנבחרת ספרד.

== קריירת מועדונים ==
=== ברצלונה ב' ===
מרטינס הגיע למחלקת הנוער של ברצלונה בשנת 2015. הוא ישב על ספסל ברצלונה אתלטיק, קבוצת המילואים של המועדון במהלך מספר משחקים, אך לא זכה לדקות משחק.

=== לאס פאלמאס ===
ב-19 ביולי 2017 חתם מרטינס בלאס פאלמאס, והחל לשחק בקבוצת המילואים של המועדון. הוא ערך 55 הופעות ליגה במדי קבוצת המילואים של המועדון, ולאחר מכן עלה לקבוצה הראשונה של המועדון, שמשחקת בליגה הספרדית השנייה, בה ערך 28 הופעות ליגה.

=== ר.ב. לייפציג ===
ב-22 בינואר 2020 חתם מרטינס על חוזה לשלוש עונות וחצי בר.ב. לייפציג מהבונדסליגה, שיתחיל ב-1 ביולי. בעונתו הראשונה במועדון שימש כשוער מחליף, וערך הופעת ליגה אחת בלבד, בהפסד 2-1 לאוניון ברלין במסגרת המחזור ה-34 והאחרון לעונת 2020/2021.

ב-29 ביוני 2022 הושאל לגנואה.

== קריירה בינלאומית ==
מרטינס היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 4-0 על נבחרת ליטא במשחק ידידות.

== תארים ==
ר.ב. לייפציג
* גביע גרמני: 2021/2022

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני לאס פאלמאס
קטגוריה:כדורגלני ר.ב. לייפציג
קטגוריה:כדורגלני נבחרת ספרד
קטגוריה:ספרדים שנולדו ב-1998
קטגוריה:כדורגלני גנואה
אנטוניו בלנקו

אנטוניו בלנקו קונדה (בספרדית: Antonio Blanco Conde; נולד ב-23 ביולי 2000 במונטלבאן דה קורדובה שבספרד) הוא כדורגלן ספרדי המשחק בעמדת הקשר האחורי בקבוצת דפורטיבו אלאבס מהלה ליגה.

== קריירת מועדונים ==
בלנקו הגיע למחלקת הנוער של ריאל מדריד מהלה ליגה בשנת 2013, והחל לשחק בריאל מדריד קסטיליה, קבוצת המילואים של המועדון, בשנת 2018. ב-21 באפריל 2021 הוא ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 לעונת 2020/2021. בסך הכל ערך בלנקו ארבע הופעות ליגה בעונה זו.

ב-18 באוגוסט 2022 הושאל לקדיס.

== קריירה בינלאומית ==
בלנקו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות.

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני נבחרת ספרד
קטגוריה:כדורגלני קדיס
קטגוריה:ספרדים שנולדו ב-2000
קטגוריה:כדורגלני דפורטיבו אלאבס
בית אוסף קופפרמן

"בית אוסף קופפרמן" הוא מוזיאון בקיבוץ לוחמי הגטאות המוקדש לאמן משה קופפרמן, זוכה פרס ישראל, שהיה ממקימי הקיבוץ וחי בו עד לפטירתו.

המוזיאון ממוקם בחלל הסטודיו של הצייר, שנשמר כפי שהיה בחייו, כולל צנצנות הצבע הפתוחות וכלי העבודה השונים. לצד הסטודיו מוצגים ציורים של קופפרמן, והוא מלוּוה בתיעוד פועלו של קופפרמן.<ref></ref> 

באולמות ליד הסטודיו נערכות תערוכות מתחלפות הכוללות עבודות של קופפרמן ושל אמנים אחרים. באולם אחד מוצגות תערוכות מתחלפות המתייחסות ליצירתו של הצייר, ובאולם השני מוצגת תערוכת קבע, ובה עבודות נבחרות שלו.

במקום גם מוצגים סרטים על קופפרמן, וניתן לעיין בקטלוגים מתערוכותיו ובספריית האמנות שלו. בית אוסף קופפרמן נתמך על ידי משרד התרבות והספורט.

המקום מציע סיורים מודרכים (בתיאום מראש) המותאמים לכל הגילאים, ונכללים ב"סל תרבות ארצי" של משרד החינוך.

"בית אוסף קופפרמן" הוקם ב-2003, לאחר מותו של קופפרמן, בשאיפה לשמר ולהציג את יצירתו ולהפיץ את יצירותיו. המבנה כולו תוכנן בידי האדריכל אייל מינס, חבר הקיבוץ, על פי רצונו של קופפרמן. 

==קישורים חיצוניים==

* 
* [https://www.facebook.com/kupfermangallery/?locale=he_IL בית אוסף קופפרמן] בפייסבוק

== הערות שוליים ==

קטגוריה:ישראל: מוזיאונים לאמנות
קטגוריה:לוחמי הגטאות
קטגוריה:קיבוצים: מוזיאונים
התלוי (קלף טארוט)

התלוי או "הקורבן" הוא קלף מספר 12 בארקנה הגדולה של קלפי הטארוט.
קלף התלוי

יש המזהים את הדמות שבקלף עם אודין, בעוד אחרים מזהים את הדמות עם יהודה איש קריות. הקלף מתאר דמות תלויה במהופך ,לרוב עם רגל אחת בעוד שהשנייה מצטלבת מאחורי הראשונה, על גרדום (בחבילות העתיקות), במערה עם מים (בחבילת "השחר המוזהב") או על צלב הטאו (בחבילת הריידר), וראשו לעיתים מוקף הילה והוא אוחז לעיתים בזוג שקיקים שיוצאים מהם מטבעות של זהב וכסף.

== משמעות הקלף ==
הקלף מסמל ויתור שנעשה מרצון. ויתור על האגו, שחרור. כמו כן הקלף מזמין את האדם לשנות פרספקטיבה על הדברים.

התלוי מייצג אדם שמוכן, או נאלץ, להקריב את החופש והעיסוקים שלו תמורת מבט שונה על העולם. קלף התלוי כולו משדר ריסון והגבלה של הגוף, אבל תוך כדי גם שחרור של התודעה והדמיון. תהליך הענישה, או ההגבלה מרצון של התלוי גורמים לו לראות את העולם מזווית אחרת, ועל ידי כך להבין דברים שלכאורה אחרים לא מסוגלים.

ארתור אדוארד וייט גרס כי הקלף מסמל בין היתר חכמה, נבואה, אינטואיציה והקרבה.

==קישורים חיצוניים==

== הערות שוליים ==

קטגוריה:קלפי טארוט
אוסטריה באירוויזיון 1965

אוסטריה באירוויזיון 1965 השתתפה עם השיר "Sag ihr, ich laß sie grüßen" ("ספר לה ששלחתי את אהבתי"), שבוצע על ידי הזמר האוסטרי אודו יורגנס. זו הייתה השתתפות התשיעית של אוסטריה בתחרות הזמר של האירוויזיון.

== לפני האירוויזיון ==
רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1965 לאור, "Sag ihr, ich laß sie grüßen
", שנכתב על ידי יורגנס. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "".

== באירוויזיון ==
ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. בסיום התחרות דורג במקום הרביעי עם 16 נקודות.

=== נקודות שהוענקו לאוסטריה ===

=== נקודות שהוענקו מאוסטריה ===

== הערות שוליים ==

קטגוריה:מדינות באירוויזיון 1965
קטגוריה:אוסטריה באירוויזיון
ז'ונתן סיסה

ז'ונתן סיסה (בצרפתית: Jonathan Cissé; נולד ב-18 במאי 1997 בחוף השנהב) הוא כדורגלן איבוארי המשחק בעמדת הבלם בקבוצת אוצלול גאלאץ מליגת העל הרומנית.

== קריירת מועדונים ==
בין השנים 2016–2019 שיחק סיסה במונקו ב', קבוצת המילואים של מונקו מליגת העל הצרפתית.

לקראת עונת 2019/2020 חתם סיסה בהפועל חדרה מליגת העל. ב-17 באוגוסט 2019 הוא ערך את הופעת הבכורה שלו במועדון, בניצחון על סקציה נס ציונה במסגרת גביע הטוטו לעונת 2019/2020. ב-24 באוגוסט ערך סיסה את הופעת הבכורה שלו בליגה, בתיקו 1-1 נגד מ.ס. אשדוד במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך סיסה 12 הופעות ליגה. בעונתו השנייה במועדון הפך סיסה לשחקן הרכב קבוע, וערך 31 הופעות ליגה, בהן הבקיע שני שערים.

ב-14 באוגוסט 2023 חתם באוצלול גאלאץ מליגת העל הרומנית.

== קריירה בינלאומית ==
סיסה היה חלק מסגל נבחרת חוף השנהב עד גיל 23 בטורניר גביע אפריקה לאומות עד גיל 23 בשנת 2019.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני הפועל חדרה
קטגוריה:כדורגלני אוצלול גאלאץ
קטגוריה:כדורגלנים זרים בישראל
קטגוריה:ספורטאים איבוארים בצרפת
קטגוריה:ספורטאים איבוארים בישראל
קטגוריה:ספורטאים איבוארים ברומניה
קטגוריה:איבוארים שנולדו ב-1997
אייזיאה טוד

אייזיאה טוד (באנגלית: Isaiah Todd; נולד ב-17 באוקטובר 2001) הוא כדורסלן אמריקאי, שמשחק בקבוצת וושינגטון ויזארדס מליגת ה-NBA, בעמדת הפאוור פורוורד.

==קריירת תיכונים==
טוד נולד בבולטימור שבמרילנד, ובגיל 13 עבר עם אמו להתגורר בריצ'מונד, וירג'יניה. בגיל 16 עבר ללמוד בראלי שבקרוליינה הצפונית, ובסיום שנתו האחרונה בליגת התיכונים נבחר להשתתף במשחק מקדונלד'ס אול-אמריקן.

==קריירת משחק מקצועית==
===ג'י ליג איגנייט===
על אף שהתחייב ללמוד באוניברסיטת מישיגן, חזר בו טוד באפריל 2020, והודיע שבחר לוותר על לימודים אקדמיים לטובת הצטרפות לקבוצת ג'י ליג איגנייט מליגת הפיתוח של ה-NBA. לאורך עונתו היחידה בקבוצה שיתף פעולה עם בני כיתתו ג'יילן גרין וג'ונתן קומינגה, ורשם ממוצעים של 12.3 נקודות ו-4.9 ריבאונדים למשחק.

===וושינגטון ויזארדס===
בדראפט ה-NBA{{כ}} 2021 נבחר טוד בבחירה ה-31 על ידי מילווקי באקס, ובימים הבאים הועבר בשני טריידים עוקבים לאינדיאנה פייסרס, ואז לוושינגטון ויזארדס.

==סטטיסטיקות הקריירה ב-NBA==

===בעונה הסדירה===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| וושינגטון ויזארדס
| 12 || 0 || 6.2 || 0.269 || 0.250 || 0.333 || 1.0 || 0.3 || 0.3 || 0.2 || 1.7
|-
| 
| וושינגטון ויזארדס
| 6 || 1 || 10.2 || 0.167 || 0.100 || 1.000 || 2.0 || 0.7 || 0.2 || 0.0 || 1.5
|- style="background-color:#80BFFF; " class="sortbottom"
| colspan="2"| 
| 18 || 1 || 7.5 || 0.227 || 0.192 || 0.500 || 1.3 || 0.4 || 0.3 || 0.1 || 1.6
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני ג'י ליג איגנייט
קטגוריה:בחירות דראפט של מילווקי באקס
קטגוריה:כדורסלני וושינגטון ויזארדס
קטגוריה:אמריקאים שנולדו ב-2001
שירה פמיניסטית

שירה פמיניסטית נכתבה, לאורך הדורות, בעיקר על ידי נשים בהשראת עקרונות ורעיונות פמיניסטיים, והיא נבחנת באופן בו היא מקדמת רעיונות אלו או מפתחת אותם.<ref name=":4"></ref> שירה זאת עשויה להיכתב במטרה מודעת לבטא עקרונות פמיניסטיים, אם כי לפעמים היא ממותגת כפמיניסטית על ידי ביקורת ספרות בעידן מאוחר יותר.<ref name=":4" /> ביקורת הספרות מתייחסות לכותבות המבטאות רעיונות פמיניסטיים גם אם לא היו חברות פעילות בתנועת מחאה בתקופתן.<ref name=":4" /> עם זאת, תנועות וארגונים פמיניסטיים אימצו שירה פמיניסטית ככלי לתקשורת עם קהלים ציבוריים באמצעות אנתולוגיות, אוספי שירה וקריאות ציבוריות.<ref name=":4" />

מבחינה פורמלית, השירה הפמיניסטית מבקשת לא פעם לערער הנחות יסוד לגבי השפה ולגבי תפיסות מציאות רווחות.<ref name=":0"></ref> בדרך כלל, שירה זאת פועלת למצב חוויות חיים של נשים כבעלות תוקף וראויות לתשומת לב. במקביל, היא, במקרים רבים, גם מדגישה את חוויותיהם של מיעוטים וקבוצות חברתיות מוחלשות.<ref name=":0" /> לפעמים שירים פמיניסטים מבקשים לגלם חוויות של נשים ספציפיות, ולעיתים קרובות הם מהדהדים הצטלבות של דיכויים הקשורות לסוגיות של מוצא, גזע, מין, מגדר, מוגבלות, מעמד או הגירה.<ref name=":0" /> התמקדות פואטית זאת הובילה לכך שכתבי עת פמיניסטים כמו [http://sotospeakjournal.org/about-so-to-speak/ So To Speak] מצהירים על כוונתם לפרסם עבודות של נשים ואנשים לא בינאריים בפרט.

== ראו גם ==
* רשימת שירים עם נושאים פמיניסטיים

== הערות שוליים ==

 
קטגוריה:ספרות פמיניסטית
קטגוריה:פמיניזם באמנות
2019 Arena Tour

2019 Arena Tour הוא סיבוב ההופעות הראשון של הזמרת קארדי בי אשר החל ב-28 באפריל 2019 באזרבייג'ן והסתיים בטקסס, ארצות הברית ב-8 באוקטובר 2019. סיבוב ההופעות זכה להצלחה רבה כאשר שבר שיא בתור סיבוב ההופעות הראשון בהיסטוריה של ראפרית אישה שגרף בממוצע יותר ממיליון דולר להופעה. סיבוב ההופעות נועד על מנת לקדם את אלבום הבכורה שלה, Invasion of Privacy.

== רשימת שירים ==
רשימה זו נכונה ל-28 באפריל 2019:
# "Get Up 10"
# "Backin' It Up"
# "Money Bag"
# "No Limit"
# "She Bad"
# "MotorSport"
# "Money"
# "Drip"
# "Ring"
# "Be Careful"
# "Please Me"
# "Girls Like You"
# "I Like It"
# "Bickenhead"
# ""
# "Bartier Cardi"
# "Bodak Yellow"
=== הערות ===
*השיר "Clout" בוצע בכל התאריכים מלבד ב-28 באפריל, ב-4 במאי וב-20 ביולי.
*השיר "Bickenhead" בוצע רק בתאריכים 28 באפריל, 3 במאי ו-12 במאי.
*השיר "Drip" לא בוצע בתאריכים 4 במאי ו-20 ביולי.
*השיר "Press" בוצע החל מ-20 ביולי.
*השיר "Taki Taki" בוצע החל מ-20 ביולי.
*השירים "Ring", "Please Me", "Girls Like You" ו-"Be Careful" לא בוצעו ב-20 ביולי.
*השירים "Twerk" ו-"" בוצעו החל מה-23 ביולי.
*השיר "Wish Wish" בוצע החל מ-23 ביולי ועד ה-31 באוגוסט.
*השירים "Rodeo" ו-"Stripper Bowl" בוצעו ב-31 באוגוסט בלבד.
*השירים "Lick" ו-"Foreva" בוצעו החל מ-31 באוגוסט.
*השירים "Ice Ice Baby" ו-"" בוצעו ב-6 בספטמבר בלבד.

== רשימת מופעים ==
{| class="wikitable" style="text-align:center;"
! width="150"| תאריך
! width="160"| עיר
! width="140"| מדינה
! width="300"| מיקום
|- bgcolor="#DDDDDD"
| colspan=4| אירואסיה
|-
|28 באפריל 2019
|באקו
|אזרבייג'ן
|אולם הקריסטל של באקו
|-
|- bgcolor="#DDDDDD"
| colspan=4| צפון אמריקה
|-
|3 במאי 2019
|איווה
|rowspan="14"|ארצות הברית
|ולס פארגו ארנה
|-
|4 במאי 2019
|קנזס
|אמפיתיאטרון אזורה
|-
|12 במאי 2019
|דרום קרוליינה
|Colonial Life Arena
|-
|20 ביולי 2019
|פאסו רובלס
|Chumash Grandstand Arena
|-
|23 ביולי 2019
|אוקלהומה
|BOK Center
|-
|24 ביולי 2019
|קנזס
|INTRUST Bank Arena
|-
|26 ביולי 2019
|נברסקה
|Pinnacle Bank Arena
|-
|27 ביולי 2019
|מינסוטה
|טארגט סנטר
|-
|31 ביולי 2019
|וירג'יניה
|John Paul Jones Arena
|-
|31 באוגוסט 2019
|פנסילבניה
|Benjamin Franklin Parkway
|-
|6 בספטמבר 2019
|ניו יורק
|Saratoga Performing Arts Center
|-
|8 בספטמבר 2019
|מרילנד
|Royal Farms Arena
|-
|11 בספטמבר 2019
|אינדיאנה
|Bankers Life Fieldhouse
|-
|8 באוקטובר 2019
|טקסס
|Don Haskins Center
|}

== הערות שוליים ==

קטגוריה:סיבובי הופעות מ-2019
קטגוריה:קארדי בי
פטר הורטון

פטר הורטון (; 19 בספטמבר 1941 – 22 בספטמבר 2023) היה זמר, כותב, מלחין וגיטריסט אוסטרי. הורטון ייצג את אוסטריה באירוויזיון 1967, עם השיר "Warum es hunderttausend Sterne gibt", והגיע למקום ה-14.

== ביוגרפיה ==
הורטון נולד לאם חד-הורית, בפלדסברג (כיום ולטיס, צ'כיה), כשבעים קילומטרים צפונית לווינה. עם פרוץ מלחמת העולם השנייה עבר יחד עם משפחתו לווינה. בשנת 1948 החל ללמוד נגינת פסנתר. בשנת 1951 הופיע לראשונה לצד מקהלת הנערים של וינה בקונצרט מקומי. במרוצת השנים הופיעה המקהלה ברחבי העולם, בניצוחו של הרברט פון קאראיאן. בגיל 16 הקים את להקת "Six Aces". בגיל 23 החל ללמוד שירה בשטוטגרט, גרמניה.

במרוצת הזמן הופיע ברסיטלים שונים, שם ביצע רפרטוארים מוכרים משל פרנץ שוברט, קארל לווה וריכרד שטראוס. בשנת 1965 הוציא הורטון לאור את סינגל הבכורה שלו. בגיל 28 החל ללמוד נגינה על גיטרה, שהפכה לכלי הנגינה העיקרי שלו. בשנת 1967 הכריזה רשות השידור האוסטרית כי הורטון נבחר לייצג את מדינתו באירוויזיון 1967 עם השיר "Warum es hunderttausend Sterne gibt". הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד. בשנים 1972 ו-1975 ניסה לייצג את גרמניה באירוויזיון, אולם לא זכה בקדם הלאומי של רשות השידור הממלכתית.

בשנת 1982 החל לעבוד כמרצה באוניברסיטה המוזיקלית בהמבורג. בשנת 1985 ייסד את הצמד המוזיקלי "Symphonic Fingers", יחד עם אשתו, הפסנתרנית הגרמנייה-בולגרית, סלאבה קאנטצ'ף. הצמד ניגן כ-2,000 קונצרטים, עד לפירוקו ב-1995, כשהתגרשו השניים. בין השנים 2001–2007 החל לכתוב ספרים למחייתו. בשנת 2007 הוציא הורטון לאור את האלבום Wilde Gärten.

נפטר ב-22 בספטמבר 2023.

== קישורים חיצוניים ==

* 

== הערות שוליים ==

קטגוריה:זמרים אוסטרים
קטגוריה:מלחינים אוסטרים
קטגוריה:גיטריסטים
קטגוריה:פסנתרנים אוסטרים
קטגוריה:נציגי אוסטריה באירוויזיון
קטגוריה:משתתפי אירוויזיון 1967
קטגוריה:ילידי 1941
קטגוריה:אוסטרים שנפטרו ב-2023
מתאו מוריי

מתאו ז'אומה מוריי באוסה (בספרדית: Mateu Jaume Morey Bauzà; נולד ב-2 במרץ 2000 בפטרה שבספרד) הוא כדורגלן ספרדי המשחק בעמדת המגן הימני בקבוצת מיורקה מהלה ליגה.

== קריירת מועדונים ==
מוריי הצטרף אל מחלקת הנוער של ברצלונה מהלה ליגה בשנת 2015, לאחר שעבר אליה ממחלקת הנוער של מיורקה. יחד עם קבוצת הנוער של ברצלונה הוא זכה בליגת האלופות לנוער לעונת 2017/18, כשערך חמש הופעות בטורניר.

ב-1 ביולי 2019 חתם מוריי על חוזה לחמש עונות בבורוסיה דורטמונד מהבונדסליגה. תחילה שיחק בקבוצת המילואים של המועדון, אך ב-31 במאי 2020 ערך את הופעת הבכורה שלו בקבוצה הראשונה של המועדון, כשהחליף את אשרף חכימי בניצחון 6-1 על פאדרבורן 07 במסגרת המחזור ה-29 בליגה לעונת 2019/20. בסך הכל ערך מוריי בעונה זו חמש הופעות ליגה.

בעונת 2020/21 ערך מוריי 13 הופעות ליגה, והוסיף שבע הופעות בליגת האלופות. בעונה זו זכה עם קבוצתו גם בגביע הגרמני. ב-1 במאי 2021 ספג פציעה קשה בברך שגרמה לו להיעדר מכל עונת 2020/21 ועונת 2021/22.

ב-5 ביולי 2024 חתם במיורקה לעונה אחת.<ref></ref>

== תארים ==
;ברצלונה (נוער)
* ליגת האלופות לנוער: 2017/18

;בורוסיה דורטמונד
* הגביע הגרמני: 2020/21

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני בורוסיה דורטמונד
קטגוריה:כדורגלני מיורקה
קטגוריה:ספורטאים ספרדים בגרמניה
קטגוריה:ספרדים שנולדו ב-2000
דיון קולס

דיון יוהאן קולס (במלאית: Dion Johan Cools; נולד ב-4 ביוני 1996 בקוצ'ינג שבמלזיה) הוא כדורגלן מלזי-בלגי המשחק בעמדת המגן הימני בקבוצת בורירם יונייטד מליגת העל התאילנדית ובנבחרת מלזיה.

== קריירת מועדונים ==
=== תחילת הקריירה ===
קולס החל לשחק כדורגל במחלקת הנוער של טמפו אובריסה, ובגיל 9 עבר למחלקת הנוער של לוון. בשנת 2010 הצטרף למחלקת הנוער של אנדרלכט. לאחר עונה, חזר למחלקת הנוער של לוון, ובחודש יולי 2014 חתם על החוזה המקצועני הראשון שלו במועדון.

=== לוון ===
ב-3 באוגוסט 2014 ערך קולס את הופעת הבכורה שלו בלוון, בניצחון 1-0 על ק.ר.ס. מכלן במסגרת המחזור הראשון בליגה הבלגית השנייה לעונת . הוא ערך בעונה זו 26 הופעות ליגה.

=== קלאב ברוז' ===
ב-23 ביוני 2015 חתם קולס על חוזה לארבע עונות בקלאב ברוז' מליגת העל הבלגית. הוא שיחק במועדון במשך ארבע עונות וחצי, בהן ערך 81 הופעות ליגה והבקיע שבעה שערים. הוא זכה עם המועדון פעמיים באליפות בלגיה ופעמיים בסופר קאפ הבלגי.

=== מיטיולן ===
ב-31 בינואר 2020 חתם קולס על חוזה לשלוש עונות במיטיולן מליגת העל הדנית. ב-17 בפברואר הוא ערך את הופעת הבכורה שלו במועדון, בניצחון 2-0 על לינגבי בולדקלוב במסגרת המחזור ה-24 בליגה לעונת .

== קריירה בינלאומית ==
קולס נולד במלזיה לאב בלגי ולאם מלזית, ועבר יחד עם משפחתו לבלגיה בגיל צעיר. הוא שיחק בנבחרות הצעירות של בלגיה.

ב-1 ביוני 2021 נכלל קולס בסגל נבחרת מלזיה לקראת משחקי מוקדמות מונדיאל 2022 נגד נבחרת איחוד האמירויות הערביות. הוא ערך את הופעת הבכורה שלו בנבחרת ב-3 ביוני, בהפסד 4-0.

נכלל בסגל נבחרת מלזיה לטורניר גביע אפריקה לאומות 2023.

== תארים ==
;קלאב ברוז'
* אליפות בלגיה (2): 2015/2016, 2017/2018
* הסופר קאפ הבלגי (2): 2016, 2018

;מיטיולן
* אליפות דנמרק (1): 2019/2020

== קישורים חיצוניים ==

== הערות שוליים ==

קטגוריה:כדורגלנים מלזים
קטגוריה:מגני כדורגל מלזים
קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני לוון
קטגוריה:כדורגלני קלאב ברוז'
קטגוריה:כדורגלני מיטיולן
קטגוריה:כדורגלני זולטה ורכם
קטגוריה:כדורגלני פ.ק. יבלונץ
קטגוריה:כדורגלני נבחרת מלזיה
קטגוריה:כדורגלני גביע אסיה 2023
קטגוריה:ספורטאים זרים בדנמרק
קטגוריה:ספורטאים זרים בצ'כיה
קטגוריה:ספורטאים זרים בתאילנד
קטגוריה:בלגים שנולדו ב-1996
נשיקתה הראשונה של תמי

נשיקתה הראשונה של תמי (באנגלית: Tammy Tell Me True) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די וג'ון גאווין בתפקידים הראשיים.

התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "תמי והדוקטור" (1963) ו"תמי והמיליונר" (1967).

==תקציר העלילה==
תמי (סנדרה די) היא נערה שגרה בבית סירה על המיסיסיפי. היא גדלה אצל סבה וסבתה. הסבתא מתה והסבא נשלח למאסר על סחר באלכוהול. החבר שלה פיט עזב אותה ללמוד חקלאות בקולג' וגם היא רוצה ללמוד בקולג'.

בדרך לקולג' היא נפגשת בצייר וודלי (צ'ארלס דרייק) ובמרצה לדיבור לפני קהל טום פרימן (ג'ון גאווין). דיקנית הנשים מיס ג'נקס (וירג'יניה גריי) מסכימה לקבל אותה לקורס של טום.

תמי עובדת כשמרטפית כדי לחסוך כסף עד שמציעים לה ללוות את מיס קול (ביולה בונדי) אלמנתו של מייסד הקולג' ואם שכולה שבנה נהרג בתאונת דרכים ברכב אותו נהג טום.

מיס קול היא אלמנה מדוכאת שנשלטת על ידי אחייניתו סוזן (ג'וליה מיד) הרוצה להשתלט על רכושה. עד עתה גרשה קול את כל הבנות שבאו לעזור לה אבל תמי מוצאת חן בעיניה בפשטות ובתום שלה.

בינתיים משתלבת תמי בכיתה למרות מבטי בבוז של המשתתפים. היא מרצה על חייה בטבע וזוכה לתשואות ובעיקר לאהבתו של טום פרימן.

תמי מספרת למיס קול על בית הסירה שלה ומיס קול מחליטה לברוח מביתה ולהגיע לסירה שם היא גרה עם תמי. אחייניתה והשוטרים מחפשים אחריה במשך שלושה שבועות.

מיס קול נותנת לתמי במתנה את שרשרת הצוואר היקרה שלה. בעת הליכה ברחוב נפגשת בה סוזן ומזהה את השרשרת. היא רודפת אחריה ומודיעה למשטרה. תמי נעצרת באשמת גניבה ומיס קול עוברת למוסד סגור כי אחייניתה טוענת שאינה אחראית למעשיה.

במשפט מצליחה תמי להוכיח בעזרת טום העומד לצידה ובעזרת עדים כמו המשרתת דלה (חואניטה מור), כי מיס קול שפוייה ואחראית למעשיה וכי העניקה לה את השרשרת מרצונה. השופט פוסק לטובתה של תמי, מיס קול שבה לגור אתה בבית הסירה וטום פרימן מעניק לה את הנשיקה הראשונה.

מיס קול נופלת למשכב אבל זה כבר בסרט ההמשך "תמי והדוקטור".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סנדרה די
|תמי טייר
|
|-
|ג'ון גאווין
|טום פרימן
|מרצה
|-
|ביולה בונדי
|גב' קול
|נדבנית
|-
|וירג'יניה גריי
|מיס ג'נקס
|דיקנית
|-
|ג'וליה מיד
|סוזן
|אחייניתה של גב' קול
|-
|חואניטה מור
|דלה
|משרתת
|-
|ריצ'רד ליון
|לואיס אוונס
|בנה של אנה
|-
|ריצ'רד דרייק
|מר וולי
|צייר
|}

==קישורים חיצוניים==

* [https://www.youtube.com/watch?v=T1On7eeUYJE מחווה לנשיקתה הראשונה של תמי], באתר יוטיוב
* [https://www.youtube.com/watch?v=6y6wWtdFLQQ הצגת הבכורה של נשיקתה של תמי], באתר יוטיוב
* [https://www.tcm.com/tcmdb/title/92323/tammy-tell-me-true#overview נשיקתה הראשונה של תמי], באתר TCM

קטגוריה:סרטי 1961
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי קומדיה רומנטית
קטגוריה:סרטי אולפני יוניברסל
קטגוריה:סרטי סנדרה די
נוסוואי

נוסוואי (בהונגרית: Noszvaj) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

הכפר ממוקם 10 ק"מ מהעיר אגר.

האזור היה מיושב לסירוגין מהמאה ה-13 והוזכר לראשונה בכתבים משנת 1248.

== יהודי נוסוואי ==
יהודים חיו בנוסוואי במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|14
|1,381
|-
|1910
|16
|
|-
|1920
|13
|
|-
|1930
|15
|
|-
|1941
|19
|1,811
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Woff

Woff (בעברית: ווף) הוא שיר שהוקלט על ידי להקת היורודאנס השוודית בייבי אליס.<ref name=":0"></ref> השיר יצא לאור ב-10 בינואר 2020, על ידי חברת התקליטים אולטרה רקורדס, כסינגל שלא מתוך אלבום וכשיר הראשון של הלהקה מזה שנתיים.<ref name=":1"></ref> בסמוך לצאתו, הופץ גם הרמיקס הרשמי שלו שנעשה על ידי ריימן רייב.<ref name=":2"></ref>

"Woff" היה לשיר הקאמבק של הלהקה, כמו גם העובדה שהוא ספג ביקורות חיוביות.<ref></ref>

== רקע וכתיבה ==
השיר נכתב על ידי חברי בייבי אליס והופק על ידם גם כן.<ref name=":0" /> השיר כשמו, מדבר על זאב ושמו נקרא על שם הקולות המאפיינות את החיה.<ref name=":0" /> את רוב השיר הקליטה מיי הוגלונד, אך לאורכו ניתן לשמוע קולות של שני חברי הלהקה הנוספים, המדמים את הקולות של הזאב.<ref name=":1" /> על מנת לעזור בקידום השיר, הופץ רמיקס רשמי שלו.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref name=":1" />

== וידאו קליפ ==
קליפ המילים הרשמי של השיר פורסם ב-10 בינואר 2020, ביום צאתו כסינגל.<ref name=":3"></ref> ב-6 במאי 2020 הופץ בערוץ היוטיוב הרשמי של חברת התקליטים אולטרה מיוזיק, הקליפ הוויזואלי הרשמי של הרמיקס שיצא עבור השיר ונעשה על ידי ריימן רייב.<ref name=":4"></ref>

נכון ליולי 2021, מונה הצפיות של הקליפ עומד על למעלה מ-3 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|10 בינואר 2020
| rowspan="2" |הזרמת מוזיקה • הורדה דיגיטלית
|רגילה
| rowspan="2" |אולטרה
|style="text-align:center;"|<ref name=":0" />
|-
|6 במאי 2020
|רמיקס מאת ריימן רייב
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי בייבי אליס
קטגוריה:שירים באנגלית
קטגוריה:שירים על זאבים
הר פיטר (ניו יורק)

הר פיטר (באנגלית: Mount Peter) הוא הר הממוקם ברמת ניו יורק – ניו ג'רזי ברכס הר בלווייל שבהרי האפלצ'ים, במחוז אורנג', במדינת ניו יורק, שבארצות הברית.

גובהו של ההר 372 מטרים מעל פני הים.

פסגתו של ההר ממוקמת בסמוך לשביל האפלצ'ים בשטח העיירה ווריק, 61 קילומטרים צפונית - מערבית מהעיר ניו יורק.

== היסטוריה ==
=== מקור השם ===

ההר נקרא על שם חלוץ שהתיישב באזור - פיטר קונקלין (Peter Conklin).

== תיירות ==

ההר הוא אתר תיירות פופולרי, בשל קרבתו לעיר ניו יורק וקלות ההגעה עליו, וכן בשל פעילות הפנאי המצויות בו ובהן מסלולי ההליכה באזורו; אתר צפייה בציפורים, וספורט (סקי).

בראש הפסגה מצוי מגדל תצפית לצפייה בנצים.

לרגלי המגדל מצויה מחלבה המוכרת את תוצרתה למבקרים.

=== אתר הסקי הר פיטר ===

במדרון הצפוני של ההר מצוי אתר סקי.

אזור הסקי נפתח בשנת 1936 במטרה לשמש חנות ותצוגה לבגדי הסקי של רשת מייסיס.

האתר כולל 14 מסלולי סקי, וכן חמש מעליות סקי.

האתר הוא אתר הסקי הוותיק ביותר באזור ניו יורק, והיחיד באזור עם מסלולים המתאימים לכל הגילאים.

האתר מואר - דבר המאפשר גלישה בשעת לילה.

== לקריאה נוספת ==


<div class="mw-content-ltr">• David Lillard, [https://books.google.co.il/books?id=XRsC_EBRPEwC&pg=PA83&redir_esc=y#v=onepage&q&f=false Appalachian Trail Names: Origins of Place Names Along the AT], P 83 </div>


<div class="mw-content-ltr">• Drennan, Susan Roney, [https://archive.org/details/wheretofindbirds0000dren/page/473/mode/2up Where to find birds in New York State : the top 500 sites], P 473 </div>

== קישורים חיצוניים ==
* [https://www.dec.ny.gov/lands/82175.html הר פיטר] באתר המשרד לאיכות הסביבה של מדינת ניו יורק
* [https://www.peakbagger.com/peak.aspx?pid=32425 הר פיטר] באתר peakbagger
* [https://www.mtpeter.com/ אתר הסקי הר פיטר]
* [https://fatmap.com/routeid/79184/appalachian-trail:-mount-peter-to-bear-mountain-bridge/@41.3047475,-74.0664907,108774.1494319,-89.7884356,0,304.8507560,satellite מפת (תצלומי לוויין) ומידע על מקטע מסלול האפלצ'ים שבין הר פיטר לבין גשר הר בר]
* [https://www.alltrails.com/trail/us/new-jersey/appalachian-trail-warwick-turnpike-to-mount-peter?u=m מסלולי הליכה באזור הר פיטר] באתר alltrails
* [https://www.mountain-forecast.com/peaks/Mount-Peter-New-York/forecasts/372 תחזית מזג אוויר עדכנית ארוכת טווח (לפי גבהים) עבור הר פיטר]

== הערות שוליים ==

פיטר
פיטר
פיטר
Piña Colada Boy

Piña Colada Boy (בעברית: נער פינה קולדה) הוא שיר שהוקלט על ידי להקת היורודאנס השוודית בייבי אליס.<ref name=":1"></ref> השיר יצא לאור בשנת 2010, על ידי חברת התקליטים אול אראונד דה וורלד, כסינגל שלא מתוך אלבום וכשיר הראשון של הלהקה מזה שנה.<ref name=":1" /><ref></ref> בסמוך לצאתו, הופצו חמישה רמיקסים שלו.<ref name=":5"></ref>

השיר דורג במקום השני במצעד הרבעון השלישי של המדינות דוברות הרוסית.<ref></ref>

== רקע וכתיבה ==
השיר נכתב על ידי מרטי וורין, מרטין האנזן וג'ימי ג'וקר והופק על ידי מרטין האנזן וג'ימי ג'וקר.<ref name=":1" /> השיר מבוסס על הקוקטייל, פינה קולדה, אותו מגישים בכוס פוקו גראנדה כשהוא מקושט באננס ובדובדבן מרסקינו (בדומה לכוס הפינה קולדה המופיעה בעטיפת הסינגל עצמו).<ref name=":1" /> חמישה רמיקסים רשמיים הופצו בסמוך לצאתו.<ref name=":5" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.<ref name=":5" />

== וידאו קליפ ==
הקונספט של הקליפ הוא תחרות יופי, במסגרתה שופטים שלושת חברי הלהקה. התחרות מחולקת לשלושה שלבים: "ההליכה", "הריקוד" ו"החלום". בשני השלבים הראשונים, מופיעות דוגמניות בלבוש מינימלי, אך בשלב השלישי ("החלום"), מתחלפת הסצנה לגבר ללא חולצה, שגורם לשופטת להעניק לו ציון 12.<ref name=":0"></ref>

נכון לינואר 2022, מונה הצפיות של הקליפ עומד על למעלה מ-31 מיליון צפיות.<ref name=":0" /><ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|2010
|הזרמת מוזיקה • הורדה דיגיטלית
|רגילה
|אול אראונד דה וורלד
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי בייבי אליס
קטגוריה:שירים באנגלית
קטגוריה:שירים על אלכוהול
רנו מגאן אי-טק

רנו מגאן אי-טק (בצרפתית: Renault Mégane E-Tech) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-4 בספטמבר 2021 והוצגה בתערוכת הרכב הבינלאומית של גרמניה במינכן ב-6 בספטמבר 2021<ref></ref>. שמה מתבסס על דגם המגאן של רנו.

במבחן הבטיחות שערך היורו NCAP קיבלה המגאן אי-טק מקסימום של חמישה כוכבי בטיחות<ref></ref>.

== עיצוב ==
העיצוב החיצוני נותר זהה למכונית הקונספט המקדימה שהוצגה ב-2020. העיצוב החיצוני הוא רגיל ביחס לשאר רכבי רנו, אך פנים המכונית מציג עיצוב שלא נראה בשאר רכבי רנו עד לחשיפת דגם זה, וזאת בנוסף להכללתן של טכנולוגיות חדשות. כמו כן, ישנו לוח מחוונים דיגיטלי בקוטר 10.25 אינץ' ומסך מגע אנוכי המציג את המולטימדיה המשופרת של המכונית.

== מפרט טכני ==
דגם זה כולל מנוע חשמלי, המספק 215 כ"ס ומומנט מרבי של 30.6 קג"מ, סוללת ליתיום-יון בקיבולת 60 קוט"ש המאפשרת טווח נסיעה חשמלי מרבי של 470 ק"מ<ref></ref>. שאר הפרטים, כמו גם יחידות הנעה נוספות, יחשפו בתערוכת הרכב הקרובה.

== גלריה ==
<gallery widths="220" heights="135">
קובץ:Renault Megane E-Tech IAA 2021 1X7A0084.jpg|מבט אחורי
</gallery>

== קישורים חיצוניים ==
* 

== הערות שוליים ==

מגאן אי-טק
קטגוריה:מכוניות חשמליות
קטגוריה:קרוסאובר
קטגוריה:דגמי מכוניות שהושקו ב-2021
מקדש רמאפה

מקדש רודרשווארה המוכר יותר כמקדש רמאפה (טלוגו రామప్ప దేవాలయం) על-שם האדריכל שבנה את המבנה, הוא מקדש הינדי מהמאה ה-13 השוכן בכפר פלמפט שבמדינת טלנגאנה, כ-200 ק"מ צפונית-מזרחית לבירתה היידראבאד. רודרשווארה הוא המקדש הראשי המוקדש לאל שיווה במתחם מקדשים מוקף חומה, הכולל מקדשים נוספים קטנים יותר ומנדאפה . המקדשים נבנו בזמנה של שושלת קקטיה (1123-1323) בידי האציל רצ'ארלה רודרה, ולפי כתובת בת 204 שורות על אחד העמודים במתחם, הבנייה החלה ב-1213 ונמשכה כ-40 שנה. בשנת 2021 הוכרז המקדש כאתר מורשת עולמית. 

==מאפיינים==
מקדש רודרשווארה שוכן במרכזו של מתחם מקדשים מוקף חומה, שבו מבנים נוספים ובהם מקדש קטשווארה ומקדש קמשווארה המכונה כעת קליאנה מנדאפה (בשל היעדר קודש הקודשים). כל המבנים באתר בנויים על ציר מזרח-מערב ופונים מזרחה לעבר השמש העולה. מקדש רודרשווארה המוקדש לשיווה בנוי בתבנית כוכב, וניצב על משטח חול שתואר כהמצאה מתקופת קקטיה שנועדה להגן עליו מפני רעידות אדמה. המבנה נבנה מאבן חול אדמדמה עם קורות ועמודים עשויים גרניט שחורה. באולם שבקדמת קודש הקודשים ישנם מספר עמודים הממוקמים כך שייצרו אפקט של אור וחלל. מעל קודש הקודשים ניצב וימאנה בצורת פירמידה בת חמש קומות, עשוי מלבנים קלות המכונות "לבנים צפות". הווימאנה, החריטה המסוגננת באבן החול ודמויות הנערות הנושאות את הפורטיקו, הם מאפייניו העיקריים של המבנה. העמודים המסוגננים מעוטרים בצורות גאומטריות, בבעלי חיים מיתולוגיים ובמוטיבים מן הצומח, אך כוללים גם זיקה לריקוד הטקסי של שיווה, בדמות דמויות נשים רוקדות. ריקוד זה שנתפס כבסיס לקשר שבין חומר ואנרגיה, היה מקובל בתקופת שושלת קקטיה כריקוד הכנה למלחמה. המתחם ממוקם בסמיכות לאזור מיוער, בין שדות חקלאיים, בסמוך למאגר רמאפה שנבנה גם הוא בתקופת קקטיה, ובחירת המיקום נעשתה בהתאם לעקרון שמקדשים צריכים לקום בסביבה טבעית. 

==גלריה==
<gallery mode="packed" heights="160px">
Ramappa Temple by Varsha Bhargavi Kondapalli 38.jpg|דמות רקדנית במקדש
Temples of India.jpg|פרט ואחד ממקדשי המשנה מימין
Ramappa Temple by Varsha Bhargavi Kondapalli 09.jpg|פיסול במנדאפה
Ramappa Temple by Varsha Bhargavi Kondapalli 14.jpg|מראה בתוך המקדש
</gallery>

==קישורים חיצוניים==

קטגוריה:טלנגאנה
רמאפה
סילאס קטומפה אמבומפה

סילאס קטומפה אמבומפה (בצרפתית: Silas Katompa Mvumpa; נולד ב-6 באוקטובר 1998 בקינשאסה שבהרפובליקה הדמוקרטית של קונגו), הידוע בקיצור כסילאס (בצרפתית: Silas), ובעבר היה ידוע כסילאס ומאנגיטוקה פונדו (בצרפתית: Silas Wamangituka Fundu), הוא כדורגלן מהרפובליקה הדמוקרטית של קונגו המשחק בעמדת החלוץ בקבוצת שטוטגרט מהבונדסליגה ובנבחרת הרפובליקה הדמוקרטית של קונגו.

== קריירת מועדונים ==
=== פריז ===
סילאס נולד בקינשאסה שברפובליקה הדמוקרטית של קונגו, והחל לשחק באולימפיק מטטה המקומית. בגיל 17 עבר סילאס לאלס הצרפתית, ולאחר עונה אחת במועדון, בה ערך שמונה הופעות ליגה והבקיע שער אחד, עבר לפריז מליגת המשנה הצרפתית. ב-31 באוגוסט 2018 הוא ערך את הופעת הבכורה שלו במועדון, בניצחון 0–2 על טרואה במסגרת המחזור השישי בליגה לעונת . ב-9 בנובמבר הבקיע את שער הבכורה שלו במועדון, בהפסד 1–2 ללוריאן במסגרת המחזור ה-14 בליגה. בסך הכל ערך סילאס 35 הופעות ליגה במועדון, בהן הבקיע 11 שערים.

=== שטוטגרט ===
ב-13 באוגוסט 2019 חתם סילאס על חוזה לחמש עונות בשטוטגרט מהבונדסליגה השנייה. ב-23 באוגוסט הוא ערך את הופעת הבכורה שלו במועדון, בתיקו 0-0 נגד ארצגבירגה אווה במסגרת המחזור הרביעי בליגה. ב-26 באוקטובר הוא הבקיע את שער הבכורה שלו במועדון, בהפסד 2–6 להמבורג במסגרת המחזור ה-11 בליגה. בעונתו הראשונה במועדון ערך 29 הופעות ליגה והבקיע שבע שערים, וסייע למועדון להעפיל לבונדסליגה.

ב-19 בספטמבר 2020 ערך סילאס את הופעת הבכורה שלו בבונדסליגה, בהפסד 2–3 לפרייבורג במסגרת המחזור הראשון לעונת 2020/2021. באותו משחק ערך את הופעת הבכורה שלו במועדון. בעונת הבכורה שלו בבונדסליגה ערך סילאס 25 הופעות ליגה, בהן הבקיע 11 שערים.

== קריירה בינלאומית ==
ב-24 במרץ 2023 ערך סילאס את הופעת הבכורה שלו בנבחרת הרפובליקה הדמוקרטית של קונגו, בניצחון 3-1 על נבחרת מאוריטניה במסגרת מוקדמות גביע אפריקה לאומות 2023.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:קינשאסה: כדורגלנים
קטגוריה:כדורגלני פריז
קטגוריה:כדורגלני שטוטגרט
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2023
קטגוריה:ספורטאים זרים בצרפת
קטגוריה:ספורטאים זרים בגרמניה
קטגוריה:ילידי 1998
Warum es hunderttausend Sterne gibt

"Warum es hunderttausend Sterne gibt" (בעברית: "למה יש מאות אלפי כוכבים?") הוא סינגל שהוקלט על ידי הזמר האוסטרי פטר הורטון, וייצג את אוסטריה באירוויזיון 1967. השיר נכתב על ידי קארין בוגנר, ובוצע בשפה הגרמנית.

== על השיר ==
בשנת 1967 בחרה רשות השידור האוסטרית את הורטון לייצוג המדינה במהדורה העשירית של תחרות הזמר של האירוויזיון, שהתקיימה בעיר וינה. בדומה לשירי התקופה, השיר בוצע בסגנון בלדת שאנסון. בשיר, מהרהר הורטון בשלל תעלומות ותהיות דוגמת כמות הכוכבים בשמיים, ומספרם המדויק של הפרחים בכדור הארץ.

{|
|-
!תרגום לעברית
!המקור הגרמני
|- style="vertical-align: top;"
|
|
|}

== באירוויזיון ==
ב-8 באפריל 1967 בוצע השיר על ידי הורטון באירוויזיון. הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד.

== הערות שוליים ==

קטגוריה:שירי 1967
קטגוריה:סינגלים מ-1967
קטגוריה:שירי אירוויזיון 1967
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על החלל החיצון